55. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ  Αριθ. 1379/24/31 Οκτ. 1988 (ΦΕΚ Α΄  239) (Άρθρ. 1 του Νόμ. 1266/82) Προϋποθέσεις παροχής άδειας για ίδρυση πιστωτικού ιδρύματος στην Ελλάδα. Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ, Αφού έλαβε υπόψη: α)Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Τις διατάξεις του Νόμ. 5076/1931 «περί ανωνύμων εταιρειών και τραπεζών», του ΑΝ 1665/1951 «περί λειτουργίας και ελέγχου των τραπεζών» και του Νόμ. 2190/1920 «περί ανωνύμων εταιρειών», όπως ισχύουν. γ)Την απόφαση ΝΕ 1360/5/33.65 «καθορισμός όρων και προϋποθέσεων δια την εξέτασιν αιτήσεων ιδρύσεως νέων τραπεζών εν Ελλάδι», όπως τροποποιήθηκε και συμπληρώθηκε με την ΠΔ/ΤΕ 664/8.1.86 όσον αφορά το ανώτατο ποσοστό συμμετοχής αλλοδαπών στο μετοχικό κεφάλαιο (παρ. 2) και στο Διοικητικό Συμβούλιο (παρ. 3) της νεοϊδρυόμενης τράπεζας. δ)Την ΠΔ/ΤΕ 892/2.12.86 «Καθορισμός ελάχιστου μετοχικού κεφαλαίου τραπεζών». ε)Τις ΠΔ/ΤΕ 1312/9.6.88 και 1313/9.6.88 που καθορίζουν αντίστοιχα τα νέα πλαίσια εποπτείας του πιστωτικού συστήματος από την Τράπεζα της Ελλάδος και τα στοιχεία που θα υποβάλλουν τα πιστωτικά ιδρύματα για την άσκηση της εποπτείας αυτής. στ)Τη σκοπιμότητα καθορισμού ενιαίου πλαισίου όρων και προϋποθέσεων για την παροχή άδειας ίδρυσης και λειτουργίας πιστωτικών ιδρυμάτων στην Ελλάδα, αποφάσισε τα εξής: 1.Πιστωτικό ίδρυμα για την εφαρμογή της παρούσας Πράξης θεωρείται η επιχείρηση της οποίας η δραστηριότητα συνίσταται στο να δέχεται καταθέσεις από το κοινό ή άλλα επιστρεπτέα κεφάλαια και να χορηγεί πιστώσεις για λογαριασμό της. 2.Για την παροχή από την Τράπεζα της Ελλάδος άδειας ίδρυσης και λειτουργίας πιστωτικού ιδρύματος στην Ελλάδα πρέπει να πληρούνται οι ακόλουθες προϋποθέσεις: «α.Κατάθεση σε μετρητά του συνόλου του αρχικού μετοχικού κεφαλαίου του υπό ίδρυση πιστωτικού ιδρύματος, μία τουλάχιστον εργάσιμη ημέρα πριν από τη χορήγηση της άδειας λειτουργίας. Το ποσό αυτό παραμένει κατατεθειμένο στην Τράπεζα της Ελλάδος μέχρι την κατά νόμο σύσταση του νομικού προσώπου του πιστωτικού ιδρύματος». Με την 474/29.5.1991 απ. της Επιτροπής Νομισματικών και Πιστωτικών Θεμάτων της Τράπεζας της Ελλάδος (21 Ιουν.–4 Ιουλ. 1991) (ΦΕΚ Α΄ 104) η περίπτ. α΄ της παρ. 2 αντικαταστάθηκε ως άνω, καταργουμένης της παρ. 1 της ΠΔ/ΤΕ 1590/21 Ιουλ.–9 Αυγ. 1989, που είχε αντικαταστήσει την άνω περίπτ. α΄. β.Υποβολή από τα φυσικά ή νομικά πρόσωπα που συμμετέχουν στο υπό ίδρυση πιστωτικό ίδρυμα, μαζί με την αίτηση για την παροχή της σχετικής άδειας δηλώσεων για την προέλευση των χρηματικών μέσων με τα οποία θα αποκτήσουν τις μετοχές τους, όπως προβλέπεται στο άρθρ. 40 του Νόμ. 1806/88. γ.Υποβολή σχεδίου καταστατικού του υπό ίδρυση πιστωτικού ιδρύματος. δ.Γνωστοποίηση στην Τράπεζα της Ελλάδος δύο εξίσου υπεύθυνων ατόμων, που θα έχουν την ευθύνη για τη λειτουργία του πιστωτικού ιδρύματος. Τα άτομα αυτά όπως και ο υπεύθυνος για την άσκηση του εσωτερικού ελέγχου, πρέπει να απασχολούνται αποκλειστικά από πιστωτικό ίδρυμα, να διαθέτουν ικανή για την εκτέλεση των καθηκόντων τους τραπεζική εμπειρία και να είναι έντιμα και γνωστά για την ακεραιότητα του χαρακτήρα τους.  Η εντιμότητα και η ακεραιότητα του χαρακτήρα πρέπει να χαρακτηρίζουν και τους «κυριότερους μετόχους». Τα πιο πάνω άτομα θα υποβάλουν συμπληρωμένο ειδικό ενυπόγραφο ερωτηματολόγιο, που θα αναφέρεται σε στοιχεία βιογραφικά, περιουσιακά και επαγγελματικής σταδιοδρομίας. Σε περίπτωση που «κυριότεροι μέτοχοι» είναι νομικά πρόσωπα θα υποβάλλεται συμπληρωμένο ειδικό για το σκοπό αυτό ενυπόγραφο ερωτηματολόγιο. Στα ερωτηματολόγια αυτά θα επισυνάπτεται υπεύθυνη δήλωση για την ακρίβεια των παρεχομένων στοιχείων και πληροφοριών. Διευκρινίζεται ότι, για την εφαρμογή της παρούσας Πράξης, «κυριότεροι μέτοχοι» θεωρούνται τα φυσικά ή νομικά πρόσωπα που κατέχουν άμεσα ή έμμεσα τουλάχιστο το 10% του μετοχικού κεφαλαίου ή των δικαιωμάτων ψήφου. Όταν δεν υπάρχουν μέτοχοι που να κατέχουν τουλάχιστον το 10% του μετοχικού κεφαλαίου ή των δικαιωμάτων ψήφου, ενυπόγραφο ερωτηματολόγιο και υπεύθυνη δήλωση θα υποβάλουν οι 10 μέτοχοι με την μεγαλύτερη συμμετοχή στο μετοχικό κεφάλαιο. Η Τράπεζα της Ελλάδος, για την παροχή της σχετικής άδειας, θα λαμβάνει υπόψη θετικά την ύπαρξη διασποράς των μετοχών του υπό ίδρυση πιστωτικού ιδρύματος. (Αντί για τη σελ. 120,835) Σελ. 120,835(α) Τεύχος 1141-Σελ. 75 Νομοθεσία περί Τραπεζών (Γενικά) 12.Θ.α.55 Εφόσον δεν είναι δυνατή η κατά την υποβολή της αίτησης στην Τράπεζα της Ελλάδος η γνωστοποίηση των δύο ατόμων που θα έχουν την ευθύνη για τη λειτουργία του πιστωτικού ιδρύματος, η Τράπεζα της Ελλάδος μπορεί να χορηγήσει άδεια, η οποία όμως θα τελεί υπό τον όρο ότι έως την κατά νόμο σύσταση του νομικού προσώπου του πιστωτικού ιδρύματος θα έχει πληρωθεί η υποχρέωση γνωστοποίησης των ονομάτων των δύο υπεύθυνων ατόμων και υποβολής των στοιχείων που αναφέρονται στο δεύτερο εδάφιο της παρ. 2δ της ΠΔ/ΤΕ 1379/24.10.88 και θα έχει παρασχεθεί από την Γενική Επιθεώρηση Τραπεζών, με έγγραφό της, η σύμφωνη περί αυτών γνώμη της». Το τελευταίο μέσα στα « » εδάφιο προστέθηκε από την παρ. 2 της ΠΔ/ΤΕ 1590/21 Ιουλ.–9 Αυγ. 1989 (ΦΕΚ Α΄ 186). ε.Υποβολή μελέτης σκοπιμότητας που θα περιλαμβάνει πλήρη και λεπτομερή περιγραφή των εργασιών που θα αναλάβει το υπό ίδρυση πιστωτικό ίδρυμα και πρόγραμμα δράσης και ανάπτυξης των εργασιών του κατά τα πρώτα 3 έτη της λειτουργίας του. Η μελέτη θα στηρίζεται στη διερεύνηση της ελληνικής πιστωτικής αγοράς και θα περιγράφει τις μεθόδους και τα μέσα διείσδυσης στην πιστωτική αυτή αγορά, αφού ληφθούν υπόψη και η αναμενόμενη απελευθέρωση και ενοποίηση των χρηματοδοτικών  αγορών στον Κοινοτικό χώρο. Στη μελέτη σκοπιμότητας θα περιλαμβάνονται επίσης: Ι.Προσδιορισμός των πηγών άντλησης των κεφαλαίων και πρόβλεψη των εξελίξεων των βασικών λογαριασμών του ισολογισμού των αποτελεσμάτων και των ταμειακών ροών. ΙΙ.Ανάλυση της οργανωτικής δομής και της διοικητικής διάρθρωσης του πιστωτικού ιδρύματος, με τα σχετικά οργανογράμματα και τους κανονισμούς εργασίας, καθώς και του αριθμού, της σύνθεσης και των προσόντων του προσωπικού. ΙΙΙ.Περιγραφή του λογιστικού σχεδίου, του συστήματος εσωτερικών ελέγχων και των ελεγκτικών λογιστικών διαδικασιών, καθώς και των προσόντων του προσωπικού που θα στελεχώσει τις αντίστοιχες υπηρεσίες του πιστωτικού ιδρύματος. IV.Στοιχεία για την προβλεπόμενη εξέλιξη των δεικτών φερεγγυότητας κατά τα πρώτα 3 έτη από την έναρξη της λειτουργίας του πιστωτικού ιδρύματος, με βάση τους συνημμένους στην ΠΔ/ΤΕ 1313/9.6.88 σχετικούς πίνακες. Σελ. 120,836(α) Τεύχος 1141-Σελ. 76 στ.Υποβολή περιγραφής του συστήματος ηλεκτρονικών υπολογιστών, του συστήματος ελέγχου της ορθής λειτουργίας τους και του συστήματος πληροφόρησης της διοίκησης του πιστωτικού ιδρύματος. Ο υπεύθυνος του λογιστηρίου, ο οποίος πρέπει να διαθέτει ανάλογη επιστημονική κατάρτιση και εμπειρία, οφείλει να ενημερώσει τα αρμόδια όργανα ελέγχου της Τράπεζας της Ελλάδος σε ότι αφορά την οργάνωση του λογιστικού συστήματος του υπό ίδρυση πιστωτικού ιδρύματος. ζ.Ανάληψη της υποχρέωσης αναγγελίας στην Τράπεζα της Ελλάδος των μελών του Διοικητικού Συμβουλίου και υποβολή βιογραφικών του σημειωμάτων, που θα περιλαμβάνουν διεύθυνση κατοικίας και επαγγελματική απασχόληση τουλάχιστο για την προηγούμενη πενταετία. Η Τράπεζα της Ελλάδος, για την παροχή της άδειας, θα λαμβάνει υπόψη θετικά αν δύο τουλάχιστον μέλη του Διοικητικού Συμβουλίου που δεν θα απασχολούνται με τη διοίκηση του πιστωτικού ιδρύματος, διαθέτουν ειδικά προσόντα σε θέματα εσωτερικών ελέγχων και ελεγκτικών λογιστικών διαδικασιών. 3.Σε περίπτωση που διαπιστωθεί ότι στοιχεία ή πληροφορίες που υποβλήθηκαν σε εφαρμογή της παρούσας Πράξης είναι αναληθή ή παραπλανητικά, η Τράπεζα της Ελλάδος διατηρεί το δικαίωμα να ανακαλέσει την άδεια λειτουργίας του πιστωτικού ιδρύματος. Η άνω Πράξη του Δ/ντή της Τραπέζης της Ελλάδος συμπληρώθηκε από την 284/24-31 Μαρτ. 1992 (ΦΕΚ Α΄48), κατωτ. αριθ. 68, από της Επιτροπής Νομισματικών και Πιστωτικών Θεμάτων.